Маја Хил

Маја Хил (родена како Маја Џартовска на ) - македонски уметник.

Хил е родена во Скопје во 1976 година, а моментално работи и живее во Обединетото Кралство. Додека нејзиниот опус главно се состоел од слики со масло, особено портрети и градски предели, таа е позната по тоа што работи низ низа уметнички дисциплини. Таа често изложувала на Балканот и на меѓународно ниво, вклучувајќи ги Лондон, Њујорк и Париз.

Хил на нејзините слики го претставувала градот, луѓето и сè што се случува на улиците и тротоарите. Во 1999 година, Маја Џартовска дипломирала на Академијата за ликовни уметности при Универзитет „Св. Кирил и Методиј“, во класата на професорот Симон Семов.Vest, 6 November 2001.

Во 2000 година, Џартовска ја добила наградата за портрет на годишната изложба на Друштвото на ликовни уметници на Македонија (ДЛУМ). Есента истата година, таа ја одржала својата прва отворена самостојна изложба во Галеријата на Град Скопје. Се состоела од 70 слики. Оттука, Џартовска продолжила да прави кариера како уметница, претежно преку портретни дела, но исто така и преку други уметнички проекти, вклучително и книжевна уметност и соработка во проект на ООН за ликовни обуки на непривилегирани деца Роми.

Џартовска често сликала масло на платно, но исто така прави мозаици и фрески и сметачка анимација. Вообичаени за нејзината работа биле портретите и пејзажите одликувани со голем хиперреализам. Уметницата дипломирала на Факултетот за ликовна уметност во Скопје. Таа го продолжила образованието на универзитетот „Саутемптон“ и имала десет соло-шоуа во Њујорк, Лондон, Париз итн. Учествувала и на бројни групни изложби.Dnevnik 19 August 2008

Во 2002 година, таа се преселила во Париз за да влезе во Cité internationale des art и да изложува и да работи во градот. Потоа, Џартовска се преселила повторно во Обединетото Кралство за да продолжи на последипломски студии, вклучувајќи го нејзиниот интерес за анимација и дигитална интерактивна уметност.

Хил сега живее во Обединетото Кралство и изложува и таму и во Европа; неколку години исто така работела на создавање дигитални слики, во 3-Д под покровителство на „Проект лавиринт“, Малата Луиз и разни 2-Д анимациски проекти.

 Извори 

 Cité internationale des art 
 Центар за култура и информации, Скопје 2008 
 Интернационална ликовна колонија Скопје 2009 
 Меѓународна ликовна колонија „Рамацоти“, Охрид, Македонија 2008 
 Култура Република Македонија

 Наводи 

Категорија:Живи луѓе
Категорија:Родени во 1976 година
Категорија:Луѓе од Скопје
Категорија:Апсолвенти на универзитетот „Св. Кирил и Методиј“
Категорија:Македонци во Велика Британија
Категорија:Македонски сликари